SET ปิดร่วง 10 จุด เซ่นแรงขายหุ้นพลังงานหลังราคาน้ำมันทรุดฮวบ แนะจับตาผลประชุมเฟดคืนนี้!
SET ปิดร่วง 10 จุด เซ่นแรงขายหุ้นพลังงานหลังราคาน้ำมันทรุดฮวบ แนะจับตาผลประชุมเฟดคืนนี้!
SET ปิดร่วง 10 จุด เซ่นแรงขายหุ้นพลังงานหลังราคาน้ำมันทรุดฮวบ แนะจับตาผลประชุมเฟดคืนนี้!
18 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,654.14 จุด ลบ 9.79 จุด หรือ 0.59% มูลค่าการซื้อขาย 4.48 หมื่นล้านบาท
10 หุ้นกดดัชนีวันนี้

นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยวันนี้ปรับตัวลง รับแรงกดดันจากหุ้นในกลุ่มพลังงาน และกลุ่มปิโตรเคมี ที่ปรับตัวลงหลังจากที่ราคาน้ำมันทรุดตัวลงค่อนข้างแรง จากที่ซาอุดีอาระเบียได้ออกมาบอกว่าจะสามารถเดินเครื่องเต็มกำลังการผลิตได้สิ้นเดือนนี้
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบไม่มาก เนื่องจากยังอยู่ในช่วงการรอดูผลประชุมธนาคารสหรัฐ (เฟด) ซึ่งจะรู้ผลก็น่าจะช่วงเช้าของวันพรุ่งนี้ และสัปดาห์หน้าก็ติดตามการประชุมดังกล่าวคณะกรรมการนโยบายการเงิน (กนง.) ของไทย
แนวโน้มการลงทุนในวันพรุ่งนี้ (19 ก.ย.) นายชัยยศ กล่าวว่า ทิศทางตลาดฯขึ้นอยู่กับผลประชุมเฟดที่จะออกมา โดยหากเฟดปรับลดอัตราดอกเบี้ยตามคาด ตลาดฯก็มีโอกาสที่จะรีบาวด์ขึ้นได้ แต่หาก Surprise เฟดไม่ปรับลดอัตราดอกเบี้ย ก็อาจจะทำให้ตลาดฯต้องเผชิญแรงขายออกมา
พร้อมให้แนวรับ 1,640 จุด ส่วนแนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTTGC มูลค่าการซื้อขาย 4,516.32 ล้านบาท ปิดที่ 53.75 บาท ลดลง 4.50 บาท
PTT มูลค่าการซื้อขาย 4,199.98 ล้านบาท ปิดที่ 45.75 บาท ลดลง 1.50 บาท
PTTEP มูลค่าการซื้อขาย 3,702.99 ล้านบาท ปิดที่ 124.00 บาท ลดลง 6.00 บาท
IVL มูลค่าการซื้อขาย 3,246.20 ล้านบาท ปิดที่ 31.75 บาท ลดลง 2.75 บาท
GULF มูลค่าการซื้อขาย 2,380.54 ล้านบาท ปิดที่ 156.00 บาท เพิ่มขึ้น 1.50 บาท